OzLabs/hebrew-wiki-articles huggingface dataset:
קן קנדי (מדען)

קן קנדי (באנגלית: Ken Kennedy; 12 באפריל 1945 - 7 בפברואר 2007, יוסטון) הוא מדען מחשבים אמריקאי, המתמחה באלגוריתמי מהדרים ועיבוד מקבילי.
== חייו ==
קן קנדי נולד בוושינגטון די. סי. ולמד באוניברסיטת רייס אותה סיים בשנת 1967 עם תואר בהצטיינות במתמטיקה. הוא המשיך לאוניברסיטת ניו יורק בה סיים תואר שני בשנת 1969 ותואר שלישי בשנת 1971.

לאחר הלימודים הוא חזר לאוניברסיטת רייס והחל ללמד בפקולטה למדעי המחשב בה התמנה לפרופסור בשנת 1980. בשנת 1987 הוא הקים מרכז מחשבים שמשנת 2007 נקרא על שמו.

במהלך עבודתו הוא פרסם כ-200 מאמרים. הוא כתב מספר מערכות תוכנה לעיבוד מקבילי, מעבדים שעובדים בשפת תכנות פורטרן ומערכות מבוססות MATLAB.

בשנת 1990 קן קנדי נבחר לאקדמיה לאומית להנדסה. הוא היה חבר במספר אגודות מקצועיות. בשנת 1995 הוענק לו פרס מקדוואל, הפרס הגבוה ביותר של אגודת המחשבים של IEEE. בשנת 2005 הוא נבחר לאקדמיה האמריקאית לאמנויות ולמדעים.

== קישורים חיצוניים ==

* [https://kenkennedy.rice.edu/about-ken-kennedy קורות חיים]

קטגוריה:בוגרי אוניברסיטת רייס
קטגוריה:עמיתי ACM
קטגוריה:עמיתי IEEE
קטגוריה:מדעני מחשב אמריקאים
קטגוריה:חברי האקדמיה האמריקאית לאמנויות ולמדעים
קטגוריה:סגל אוניברסיטת רייס
קטגוריה:אמריקאים שנולדו ב-1945
קטגוריה:אמריקאים שנפטרו ב-2007
שמחה יצחק לוצקי

שמחה יצחק לוצקי (ברוסית: Луцкий, Симха Исаак бен-Моисей; בפולנית: Łucki, Sima Izaak 1760-1716) הוא חכם קראי בן המאה ה-18.

== ביוגרפיה ==
החכם שמחה יצחק לוצקי היה בין המלומדים הקראים האחרונים במזרח אירופה. היה ידוע גם בשם "רש"י הקראי". החכם לוצקי נולד בלוטסק והתגורר שם עד 1754, אז עבר לצ'ופוט-קלה (קרים) בהזמנתו של מרדכי בן ברכה, מראשי הקהילה המקומית, כדי להפוך לראש החדש של המדרשה שלהם. הוא כתב כעשרים וארבעה ספרים במגוון נושאים – הגות, פילוסופיה, פרשנות, הלכה, היסטוריוגרפיה וקבלה. בין ספריו, 'ארבע יסודות', על חידוש העולם ומציאותו של בורא, אחדותו ואי גשמיותו, 'תפילה למשה', פירוש לשמות לג-לד (בקשות משה: 'הודיעני נא את דרכיך', 'הראני נא את כבודך' ומדות ה'), 'ספר בראשית', על מונחים בסיסיים בקבלה, ו'כבוד מלכים', על התכונות הקבליות של אותיות האל"ף-בי"ת. בנוסף, עסק בהעתקה של כתבי יד יהודיים קראיים קדומים. החכם לוצקי היה הוגה שכתביו יועדו לכלל הציבור היהודי.

בהקדמה לרוב יצירותיו לוצקי הזכיר כי הוא בנו של משה בן שמחה, בנו של יוסף, בן ישועה (נפטר בדרז'נה בשנת 1649 במרד חמלניצקי), בן שמחה, בן ישוע, בן שמואל, למשפחה אצילית.

בשנת 2015 הוציא פרופ' דניאל לסקר מאוניברסיטת בן-גוריון בנגב לקט כתבים מכתב ידו של החכם לוצקי בהוצאת יד בן צבי. בחודש נובמבר באותה השנה התקיים באוניברסיטה ערב עיון לכבוד הוצאת הספר שעסק כולו בהגותו של החכם שמחה לוצקי.<ref></ref>

== הערות שוליים ==

==קישורים חיצוניים==
* 

קטגוריה:חכמים קראים
קטגוריה:מקובלים
קטגוריה:סופרים יהודים אוקראינים
קטגוריה:תאולוגים יהודים
קטגוריה:ילידי 1716
קטגוריה:נפטרים ב-1760
מפרץ קרדיגן

מפרץ קרדיגן (באנגלית: Cardigan Bay; בוולשית: Bae Ceredigion) הוא מפרץ רחב, המאפיין את רוב רצועת החוף המערבית של חצי האי הוולשי. המפרץ קרוי כך על שם ממלכת קרדיגיון ההיסטורית ומחוז קרדיגיון הצמודים למפרץ, שמם נובע מקרדיג בנו של קונד'ה ומייסד הממלכה (קרדיגיון: "אנשי קרדיג").

== גאוגרפיה ==
המפרץ כולל את רצועת החוף והשטח שבין קצה חצי האי ל'ין מצפון ואזור סטרמבל הד בחצי האי פן קר (Pen Cear) שבפמברוקשייר מדרום.

שטחי המפרץ כוללים את "אזור השימור המיוחד מפרץ קרדיגן", אזור שימור שנוסד ב-1992 וכולל כ-1,000 קמ"ר משטח הים וכ-20 ק"מ של רצועת החוף בצד הדרומי של המפרץ. אזור השימור נועד להגן על מיני בעלי חיים וצמחייה, בעיקרן מיני "שלושת הגדולים": פוקנה מצויה, כלב ים אפור ודולפינן.

מפרץ קרדיגן כולל גם אתר ניסויים ושטח אש של משרד הביטחון בגודל של ב-6,500 קמ"ר עם תחנות ניטור בכמה נקודות לאורך רצועת החוף. ממרכז השליטה באברפורת', משמש האתר מאז מלחמת העולם השנייה לבחינת חימושים שונים, פיתוח אמצעי לחימה וטיסות אימון ותקיפה.

==קישורים חיצוניים==

* [https://cardiganbaysac.org.uk/ האתר הרשמי] של ארגון אזור השימור המיוחד של מפרץ קרדיגן.
* 

קטגוריה:ויילס: מפרצים
קטגוריה:הים האירי
קטגוריה:קרדיגיון
אמה ואיינט

אמה ואיינט (באנגלית: Emma Weyant; נולדה ב-24 בדצמבר 2001) היא שחיינית אמריקאית, סגנית אלופה אולימפית (טוקיו 2020), זוכת מדליית ארד אולימפית (פריז 2024) וזוכת מדליית ארד באליפות העולם (בודפשט 2022) במשחה ל-400 מטר מעורב אישי.

== ביוגרפיה ==
ואיינט נודלה וגדלה בסרסוטה, קליפורניה. היא התאמנה באוניברסיטת וירג'יניה.

===2021===
====אלופת ארצות הברית====
באליפות ארצות הברית ששימשה כמבחנים האמריקאים לאולימפיאת טוקיו שנערכו באומהה, נברסקה בתחילת יוני 2021 זכתה ואיינט במדליית זהב במשחה ל-400 מטר מעורב אישי בשיא אישי חדש של 4:33.81 דקות, לפני האלי פליקינר (4:33.96 דקות) ומלני מרגליס (4:34.08 דקות).
====סגנית אלופה אולימפית====
במשחקים עצמם היא זכתה במדליית כסף במשחה ל-400 מטר מעורב אישי בשיא אישי חדש של 4:32.76 דקות, אחרי יוי אוהאשי מיפן (4:32.08 דקות) ולפני האלי פליקינר (4:34.90 דקות).

===2022===
====מדליית ארד באליפות העולם====
באליפות העולם שנערכה בבודפשט, הונגריה ביוני 2022 היא זכתה במדליית ארד במשחה ל-400 מטר מעורב אישי בתוצאה של 4:36.00 דקות, אחרי סאמר מקינטוש מקנדה (4:32.04 דקות) ובת ארצה קייטי גריימס (4:32.67 דקות).

===2024===
באולימפיאדת פריז שנערכה ביולי 2024 זכתה במדליית ארד, במשחה ל-400 מטר מעורב אישי בתוצאה של 4:34.93 דקות, אחרי סאמר מקינטוש (4:27.71 דקות) וקייטי גריימס (4:33.40 דקות).

== שיאים אישיים ==
===בריכה אולימפית===
* 400 מטר מעורב אישי: 4:32.76 דקות (2021)

== ראו גם ==

== קישורים חיצוניים ==

קטגוריה:שחייניות מעורב אישי
קטגוריה:שחייניות אולימפיות אמריקאיות
קטגוריה:זוכות מדליית ארד אולימפית אמריקאיות: שחייה
קטגוריה:זוכות מדליית כסף אולימפית אמריקאיות באולימפיאדת טוקיו (2020): שחייה
קטגוריה:שחייניות אמריקאיות באולימפיאדת פריז (2024)
קטגוריה:אמריקאיות שנולדו ב-2001
צ'אנגדה

צָ'אנְגְדֶה (בסינית: 常德; בפין-יין: Chángdé) היא נציבות עירונית בצפון מחוז חונאן שבדרום הרפובליקה העממית של סין. צ'אנגדה משתרעת על פני 18,172 קמ"ר על הגדה המערבית של אגם דונגטינג בשפך הנהר יואן אליו כ-157 ק"מ צפון-מערבית לבירת המחוז צ'אנגשה. ע"פ מפקד האוכלוסין משנת 2020 אוכלוסיית הנציבות העירונית מנתה 5,279,102 תושבים, מתוכם 1,469,055 בשטח האורבני.

האזור מיושב על ידי בני אדם מזה אלפי שנים. באותה תקופה העיר שינתה שמות מספר פעמים, אך היא ידועה בשם צ'אנגדה מאז המאה ה-12. העיר ידועה היטב ב"קרב צ'אנגדה" במהלך מלחמת סין-יפן השנייה (1937–45) ובפשעי המלחמה שביצע הצבא היפני הקיסרי.

בעשורים האחרונים חלה תנופת בנייה מאסיבית בעיר. רבי קומות וגורדי שחקים חדשים קמו, דרכים נבנו מחדש וכן בתי ספר, פארקים ומוזיאונים חדשים. תושבים מקומיים ותיירים מבקרים לעיתים קרובות ב"חומת השירה של צ'אנגדה", המכוסה במגוון שירים בעיקר מסין העתיקה. הקיר משתרע על פני לאורך נהר יואן במרכז העיר ומתפקד כחומת שיטפון. הוא רשום בספר השיאים של גינס כחומה הארוכה ביותר עם אומנויות חקוקות בעולם.<ref></ref>

== חלוקה מנהלית ==
{| class="wikitable" style="font-size:90%;text-align:right;"
|-
! שם
! בסינית
! מושב אדמיניסטרטיבי
! אוכלוסייה(מפקד 2020)
! שטח
! צפיפות
! אוכלוסייה(מפקד 2010)
! אוכלוסייה(מפקד 2000)
|-
|- style="background:#e3e3e3;"
| colspan="8" style="text-align:center;" | רבעים
|-
| align="left" | רובע וולינג
|武陵区
|נאנפינג<br /> (南坪街道)
| 730,970
| 403.9
| 1,810
| 643,694
| 533,725
|-
| align="left" | רובע דינגצ'נג
||鼎城区
|הונגיון<br />(红云街道)
| 738,085
| 2,344
| 314.9
| 813,725
| 813,014
|- style="background:#e3e3e3;"
| colspan="8" style="text-align:center;" | נפות עירוניות
|-
| align="left" | ג'ינשי
|津市市
|נפת רחוב שיאניאנג<br /> (襄阳街街道)
| 212,739
| 556.9
| 382
| 250,898
| 243,242
|- style="background:#e3e3e3;"
| colspan="8" style="text-align:center;" | נפות
|-
| align="left" | נפת שה-מן
|石门县
|העיירה צ'וג'יאנג<br /> ({楚江镇)
| 559,457
| 3,970
| 140.9
| 599,287
| 673,435
|-
| align="left" | נפת לי
|澧县
|לי-יאנג<br /> (澧阳镇)
| 721,927
| 2,070
| 348.8
| 826,655
| 824,902
|-
| align="left" | נפת לינלי
|临澧县
|אנפו<br /> (安福镇)
| 373,043
| 1,205
| 309.6
| 400,839
| 411,971
|-
| align="left" | נפת אנשיאנג
|安乡县
|שנליו<br /> (深柳镇)
| 427,412
| 1,101
| 388.2
| 525,844
| 543,602
|-
| align="left" | נפת האנשואו
|汉寿县
|לונגיאנג<br /> (龙阳镇)
| 706,249
| 2,093
| 337.4
| 800,019
| 764,213
|-
| align="left" | נפת טאויואן
|桃源县
|ג'אנגג'יאנג<br /> (漳江镇)
| 809,220
| 4,428
| 182.8
| 853,662
| 932,771
|}

== קישורים חיצוניים ==

* 
* 

== הערות שוליים ==

קטגוריה:הרפובליקה העממית של סין: נציבויות עירוניות
קטגוריה:חונאן: ערים
קטגוריה:ערי מיליונים
הבצורת בצפון אמריקה (2020–2021)

באוגוסט 2020, החלה בצורת בארצות הברית, בעיקר ב, במערב ארצות הברית ובצפון-מזרח ארצות הברית.<ref name=":0"></ref><ref></ref><ref></ref><ref name=":1"></ref> החל משנת 2021 הבצורת השפיעה גם על שטח נרחב של מקסיקו, כמו גם על ערבות קנדה.<ref></ref><ref name=":1" />

במהלך שנת 2021, השתפרו התנאים בצפון-מזרח ארצות הברית, אך החמירו במערב המדינה. נכון ליוני 2021, 97 אחוז מהאזורים במערב ובצפון-מזרח ארצות הברית היו יבשים במידה חריגה.<ref></ref><ref name=":1" />

== בארצות הברית ==
=== מערב ===
עד סתיו 2020, הבצורת במדינות מערב ארצות הברית הייתה הקשה ביותר מאז 2013.<ref></ref> יש המתארים את הבצורת כבצורת הקשה ביותר בהיסטוריה המודרנית במערב ארצות הברית.<ref></ref><ref></ref><ref name=":1" />

בסוף אביב 2021, התרחבו התנאים היבשים כמעט לכל מדינת קליפורניה ולנבדה השכנה.<ref></ref>

=== המערב התיכון ===
בספטמבר 2020, ירדו גשמים רבים באיווה, ששיפרו את התנאים היבשים באזור המזרחי של המדינה, אולם במחצית המערבית של המדינה היה צורך לטפל בבעיות בצורת קשות עד קיצוניות.<ref></ref> בסוף אפריל ובתחילת מאי 2021, חזרה הבצורת בצפון ובמזרח איווה.<ref></ref><ref name=":1" />

הבצורת הורגשה גם במישיגן, דרום ויסקונסין, ברוב אזורה של דקוטה הצפונית ובצפון מערב דקוטה הדרומית.<ref name=":2"></ref><ref name=":3"></ref>

בצפון מזרח אילינוי ליד מטרופולין שיקגו, חודש מאי 2021 היה היבש ביותר מאז שנת 2012.<ref></ref> עד 1 ביוני 2021 בשיקגו ירדו פחות מחצי סנטימטר של גשמים בגלל הבצורת באזור. אפריל היה אחד היבשים ביותר שנרשמו בעיר.<ref name=":0" /><ref></ref><ref name=":1" />

=== צפון-מזרח ===
בסוף אוגוסט ובתחילת ספטמבר 2020, החמירו תנאי הבצורת במספר אזורים בצפון-מזרח ארצות הברית. גם מדינות ניו אינגלנד וניו יורק היו בתנאי בצורת קשים עד קיצוניים.<ref name=":2" /><ref name=":1" />

צפון-מזרח ארצות הברית הייתה מחוץ לתנאי בצורת בתחילת יוני 2021.<ref name=":3" />

=== דרום-מזרח ===
עד יוני 2021, התפתחו תנאי בצורת מתונים בווירג'יניה, קרוליינה הצפונית, קרוליינה הדרומית ופלורידה.<ref name=":1" />

== מקסיקו ==
נכון לאפריל 2021, מקסיקו עמדה בפני אחת הבצורות הנפוצות ביותר בתולדותיה, כאשר 85% מהמדינה חוו תנאי בצורת.<ref></ref>

== קנדה ==
באביב 2021, בצורת קיצונית איימה על הערבות הקנדיות במניטובה ובססקצ'ואן.<ref></ref>

== ראו גם ==
* גל החום בצפון אמריקה (2021)

== הערות שוליים ==

קטגוריה:ארצות הברית: אסונות טבע
קטגוריה:2020 בארצות הברית
קטגוריה:2021 בארצות הברית
קטגוריה:אסונות טבע ב-2020
קטגוריה:אסונות טבע ב-2021
מייקל ריבס

מייקל ריבס (באנגלית: Michael Reeves; נולד ב-20 בנובמבר 1997) הוא יוטיובר וסטרימר אמריקאי, הידוע ביותר בסרטוניו הקומיים העוסקים ברובוטיקה. בדצמבר 2019 ריבס הצטרף לקבוצת יוצרי התוכן OfflineTV.<ref></ref>

== ביוגרפיה ==
ריבס נולד לאב אמריקאי ולאם פיליפינית בהוואי. בזמן הלימודים בתיכון, ריבס לא התעניין במערכת החינוך והחל ללמוד לתכנת על מנת למצוא עבודה.<ref name="Reeves joins OTV"></ref> מאוחר יותר הוא למד מדעי המחשב באוניברסיטת צפון אריזונה <ref></ref> אך נשר כדי להתמקד בעבודה. באותה תקופה הוא עבד עבור ממשלת ארצות הברית כקבלן תוכנה.<ref name="Reeves joins OTV" />

== קריירה ==
ב-17 באפריל 2017, בזמן לימודיו באוניברסיטה, העלה את הסרטון הראשון שלו ליוטיוב, "הרובוט שמאיר לייזר לעין שלך", שהפך לוויראלי עוד ביום יציאתו, בו השיג ריבס את כ- 4,500 המנויים הראשונים לערוץ.<ref></ref><ref></ref> רעיונות הווידאו הבאים שלו כללו בין היתר שואב אבק רובוטי שצורח ומקלל כאשר הוא מתנגש בקיר, רובוט שמשפריץ משקאות אנרגיה על המשתמש כשהעיניים שלו נעצמות, ובוט טוויטר שרוכש פריטים מאמזון לפי התגובות לציוץ שמקבלות הכי הרבה לייקים.<ref></ref><ref></ref>

בדצמבר 2019 פורסם כי ריבס הצטרף ל- OfflineTV, קבוצת סטרימרים ויוטיוברים היוצרים תוכן ומתגוררים יחד בלוס אנג'לס, קליפורניה. <ref></ref> בסרטון הראשון שלו עם הקבוצה יצר ריבס גרסה של לייזר טאג שכותרתו "טייזר טאג", בו השחקנים מחושמלים מטייזר לאחר שנורו. <ref></ref> <ref></ref>

ביוני 2020 החל ריבס לשדר ב- Twitch, שם הוא משחק ומתכנת בשידור חי. בשידור הבכורה שלו צפו יותר מ-30,000 צופים במקביל. <ref></ref>

עם התמיכה הכספית של OfflineTV, ריבס רכש כלב רובוטי מסדרת Spot של Boston Dynamics בסוף 2020, אשר הופיע בסרטונים ובשידורים חיים של ריבס ויתר חבר OfflineTV. <ref></ref><ref></ref><ref></ref><ref></ref>

== חיים אישיים ==
ריבס נמצא במערכת יחסים עם הסטרימרית LilyPichu, אשר גם היא חברה ב-OfflineTV.<ref></ref>

== קישורים חיצוניים ==

* 

== הערות שוליים ==

קטגוריה:אמריקאים ממוצא פיליפיני
קטגוריה:יוטיוברים אמריקאים
קטגוריה:אמריקאים שנולדו ב-1997
יחסי אורוגוואי–תאילנד

יחסי אורוגוואי–תאילנד הם יחסי החוץ בין אורוגוואי לתאילנד.

== סקירה כללית ==
שתי המדינות כוננו יחסים דיפלומטיים ב-15 ביוני 1976. האוניברסיטה הקתולית באורוגוואי היא אוניברסיטה פרטית מפורסמת במונטווידאו עם סך של 9,000 סטודנטים ב-6 פקולטות. האוניברסיטה מקיימת יחסים טובים עם אזור דרום-מזרח אסיה, ויש לה גם שיתוף פעולה בתוכנית חילופי סטודנטים עם אוניברסיטאות ברחבי העולם כולל תאילנד.

==נציגויות דיפלומטיות ==
* אורוגוואי מיוצגת בתאילנד באמצעות שגרירותה בקואלה לומפור, מלזיה.
* תאילנד מיוצגת באורוגוואי באמצעות שגרירותה בבואנוס איירס, ארגנטינה.

==קישורים חיצוניים==

== הערות שוליים ==
בועז סטמבלר

בועז סטמבלר (נולד ב-1968) הוא עיתונאי ודובר שכיהן כמנהל לשכת הפרסום הממשלתית. וכן כדובר ראש ממשלת ישראל, שימש כעורך בחברת חדשות 2, כולל עורך "תוכנית חיסכון" ו"אולפן שישי". כיהן גם כדובר משרד האוצר.

===ביוגרפיה===
סטמבלר, בעל תואר ראשון במשפטים מהקריה האקדמית אונו, החל את עבודתו העיתונאית בחברת החדשות של ערוץ 2 בשנת 1996 וכיהן במספר תפקידים, בהם עורך המהדורה המרכזית, עורך מהדורת סוף השבוע, עורך אולפן שישי ועורך סדרה תיעודית על כלכלת ישראל.

בספטמבר 2007, סטמבלר עבר לערוך את התוכנית "אולפן שישי" ובמקביל ערך גם את התוכנית, ״תוכנית חיסכון״ שעלתה לשידור בשנת 2009, לאחר זמן מה הודיע סטמבלר על פרישתו מעריכת התוכנית.

בשנת 2011 סטמבלר מונה למנהל אגף בכיר לתקשורת, דוברות והסברה במשרד האוצר. סטמבלר עבד עם שר האוצר יובל שטייניץ, ועם שני מנכ"לים של המשרד חיים שני ודורון כהן אך לאחר כניסתו של יאיר לפיד לתפקיד שר האוצר הודיע על פרישתו.

בשנת 2014, בועז סטמבלר, קיבל על עצמו את תפקיד יועץ התקשורת של הרשות לניהול המאגר הביומטרי.

בין השנים 2015–2017 עבד בועז סטמבלר בלשכת ראש הממשלה בנימין נתניהו, כדוברו של ראש הממשלה. במסגרת תפקידו שימש כדובר המוסד, המל"ל והיה אחראי על ניהול הדוברות של יחידות נוספות הכפופות למשרד ראש הממשלה.

מינואר 2018 ועד אוקטובר 2021, סטמבלר כיהן כמנהל לשכת הפרסום הממשלתית.
==קישורים חיצוניים==
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:עיתונאים ישראלים
קטגוריה:ערוץ 2
קטגוריה:בוגרי הקריה האקדמית אונו: משפטים
קטגוריה:סגל ערוץ עשר
קטגוריה:ראשי הסגל בלשכת ראש הממשלה
קטגוריה:עובדי משרד האוצר
קטגוריה:סגל חברת החדשות
קטגוריה:ישראלים שנולדו ב-1968
קטגוריה:דוברי ראש הממשלה
יחסי אורוגוואי–אירלנד

יחסי אורוגוואי–אירלנד הם יחסי החוץ בין אורוגוואי לאירלנד.

== סקירה כללית ==
אירים רבים נדדו לאורוגוואי החל מתחילת המאה ה-18, ובמיוחד במהלך המאה ה-19 והגיעו גם לארגנטינה השכנה. בשנת 1762, הקפטן האירי ג'ון מקנמרה הוביל כוח בריטי לכבוש את קולוניה דל סקרמנטו, בעבר מעוז פורטוגלי או ספרדי. הניסיון נכשל, אך בפברואר 1807 כבש בריגדיר סמואל אוכמוטי את מונטווידאו עם כוח בריטי ואירי ושלט בעיר במשך שבעה חודשים, במהלכם הגיעו לעיר המוני סוחרים מבריטניה ואירלנד מה שתרם להתהוות זהות תרבותית. החייל האירי פיטר קמפבל (1780-c1832) מרגימנט הרגלים ה-71 נשאר על נהר הפלטה ובהמשך ייסד את הצי האורוגוואי, והפך לסגן מושל מחוז קוריינטס. לכ-120,000 אורוגוואים יש מקורות אירים.

== נציגויות דיפלומטיות ==
* אורוגוואי מיוצגת באירלנד באמצעות שגרירותה בלונדון, בריטניה.
* אירלנד מיוצגת באורוגוואי באמצעות שגרירות בבואנוס איירס, ארגנטינה.

==קישורים חיצוניים==

== הערות שוליים ==
אנדרטת יורי גגארין

אנדרטת יורי גגארין (ברוסית: Памятник Гагарину) היא אנדרטה לזכרו של טייס החלל הראשון, יורי גגארין.

האנדרטה הותקנה במוסקבה ב-4 ביולי 1980 בכיכר בשם זהה בלנינסקי פרוספקט. האנדרטה עשויה טיטניום, מתכת המשמשת לבניית ספינות חלל. לאנדרטה יש סטטוס של אתר מורשת תרבותית.

גובה האנדרטה הוא 42.5 מטר, המשקל הכולל הוא 12 טון. למרגלות האנדרטה יש עותק של קפסולת חלל ווסטוק, שעליו עשה יורי גגארין את הטיסה הראשונה שלו לחלל ב-12 באפריל 1961<ref>https://gge.ru/press-center/news/chelovek-iz-titana-kak-stroili-pamyatnik-gagarinu-v-moskve/</ref>.

==קישורים חיצוניים==

==הערות שוליים==

קטגוריה:מוסקבה: אנדרטאות
קטגוריה:פסלים (יצירות)
קטגוריה:הנצחת טייסי חלל
סאשה זויה

סאשה זויה (Sasha Zhoya; נולד ב-25 ביוני 2002) הוא אתלט בעל אזרחות של צרפת, אוסטרליה וזימבבואה. מייצג את צרפת בתחרויות בינלאומיות.

==ביוגרפיה==
זויה נולד בפרבר של פרת' באוסטרליה, בן לאם מצרפת ואב מזימבבואה והוא בעל אזרחות של שלוש המדינות. הוא הצטיין באתלטיקה והתחרה בקפיצה במוט, קרב רב ובריצות קצרות. עד ינואר 2020 ייצג את אוסטרליה בתחרויות בינלאומיות ומאז מייצג את צרפת. ביולי 2021 זכה במדליית זהב בריצת 110 מטר משוכות, באליפות אירופה עד גיל 20 שהתקיימה בטאלין. באליפות העולם עד גיל 20 שהתקיימה בקניה באוגוסט 2021 זכה במדליית זהב בשיא עולם (משוכות בגובה 99 ס"מ) לגילאי עד 20 של 12.72 שניות. באותה שנה זכה בתואר האתלט המבטיח של השנה באירופה.

באליפות העולם באתלטיקה 2022 סיים חמישי במקצה שלו בחצי הגמר בתוצאה של 13.47 שניות ולא העפיל לגמר.

באליפות אירופה עד גיל 23 שנערכה באספו, פינלנד ביולי 2023 זכה במדליית זהב בתוצאה של 13.31 שניות.
==קישורים חיצוניים==

קטגוריה:קופצים במוט צרפתים
קטגוריה:רצי משוכות
קטגוריה:אתלטים צרפתים
קטגוריה:אוסטרלים שנולדו ב-2002
קטגוריה:אתלטים באולימפיאדת פריז (2024)
יורינדה ואן קלינקן

יורינדה ואן קלינקן (בהולנדית: Jorinde van Klinken; נולדה ב-2 בפברואר 2000) היא אתלטית הולנדית, זוכת שתי מדליות כסף באליפות אירופה (רומא 2024) בהדיפת כדור ברזל ובזריקת דיסקוס, ושיאנית הולנד בזריקת דיסקוס.

==ביוגרפיה==
ואן קלינקן נולדה באסן שבהולנד. באליפות אירופה עד גיל 20 שנערכה בגרוסטו ב-2017 זכתה במדליית כסף בהדיפת כדור ברזל וסיימה שישית בזריקת דיסקוס. באליפות העולם עד גיל 20 שנערכה ב-2018 בטמפרה זכתה במדליית ארד בהדיפת כדור ברזל וסיימה שביעית בזריקת דיסקוס. היא השתתפה גם באליפות אירופה באותה שנה, וקבעה תוצאה של 54.33 מטר במוקדמות זריקת דיסקוס ולא העפילה לגמר. באליפות אירופה עד גיל 20 ב-2019 זכתה מדליית זהב בהדיפת כדור ברזל ובאליפות העולם שהתקיימה בדוחה ייצגה את הולנד בזריקת דיסקוס וקבעה במוקדמות תוצאה של 58.58 מטר.

ב-2020 סיימה תואר ראשון במדעי החדשנות באוניברסיטת אוטרכט. היא עברה לארצות הברית והחלה ללמוד תואר שני בניהול ולהתאמן באוניברסיטת המדינה של אריזונה. ב-2021 זכתה באליפות ה-NCAA בזריקת דיסקוס בתוצאה של 65.01 מטר וסיימה שלישית באליפות המכללות באולם בהדיפת כדור ברזל בתוצאה של 17.56 מטר. באליפות אירופה עד גיל 23 שהתקיימה ב-2021 בטאלין זכתה במדליית זהב בזריקת דיסקוס. באולימפיאדת טוקיו קבעה תוצאה של 61.15 מטר במוקדמות זריקת דיסקוס ולא העפילה לגמר.

באליפות אירופה 2022 זכתה במדליית ארד בהדיפת כדור ברזל (18.94 מטר) וסיימה רביעית בזריקת דיסקוס (64.43 מטר). באליפות העולם באתלטיקה 2023 סיימה רביעית בזריקת דיסקוס (67.20 מטר).

באליפות אירופה באתלטיקה 2024 זכתה במדליית כסף בהדיפת כדור ברזל (18.67 מטר) ובמדליית כסף בזריקת דיסקוס (65.99 מטר).
==שיאים אישיים==
אצטדיון
*זריקת דיסקוס: 70.22 מטר (2021), שיא הולנד
*הדיפת כדור ברזל: 18.94 מטר (2022)

אולם
*הדיפת כדור ברזל: 19.57 מטר (2023)

==קישורים חיצוניים==

*[https://thesundevils.com/sports/track-and-field/roster/jorinde-van-klinken/11909 ביוגרפיה] באתר אוניברסיטת המדינה של אריזונה

קטגוריה:אתלטיות הולנדיות
קטגוריה:זורקות דיסקוס
קטגוריה:הודפות כדור ברזל
קטגוריה:זורקי דיסקוס
קטגוריה:הודפי כדור ברזל
קטגוריה:בוגרי אוניברסיטת אוטרכט
קטגוריה:הולנדיות שנולדו ב-2000
קטגוריה:הולנדים שנולדו ב-2000
קטגוריה:אתלטיות הולנדיות באולימפיאדת טוקיו (2020)
קטגוריה:זורקות דיסקוס באולימפיאדת טוקיו (2020)
קטגוריה:אתלטים באולימפיאדת פריז (2024)
טקילה סאנרייז (סרט)

טקילה סאנרייז (Tequila Sunrise) הוא סרט פשע רומנטי אמריקאי משנת 1988 בבימויו של רוברט טאון, עם מל גיבסון, קורט ראסל, מישל פייפר וראול ג'וליה בתפקידים הראשיים.

התסריט נכתב על ידי רוברט טאון והוא על שני חברים, אחד סוחר סמים וחברו שוטר שרוצה להגן עליו ובאמצע אישה ששניהם מאוהבים בה.

הסרט צולם במנהטן ביץ' שבקליפורניה וזכה להצלחה מסחרית גדולה. הצלם קונרד הול היה מועמד לפרס אוסקר לצילום הטוב ביותר.

==תקציר העלילה==
"מאק" מקיוסיק (מל גיבסון) הוא אסיר משוחרר שמנסה לשקם את עצמו. הוא גרוש משליין (אן מגנוסון) ומשלם מזונות עבור בנו קודי (גבריאל דמון). ניק פרשיה (קורט ראסל) הוא שוטר במשטרת לוס אנג'לס וידיד ותיק של מאק. הוא משגיח עליו ושומר עליו שלא יחזור לעסקי סמים. כאשר מאק רוצה למכור קוקאין לעורך הדין שלו לין לינדורף (אריה גרוס) הוא מגיע למקום ומונע את מעצרו.

ניק עובד בצמוד עם הול מגווייר (ג'י טי וולש) איש המנהל לאכיפת הסמים שעוקב כל הזמן אחרי מק ומקווה לתפוס אותו בעסקת סמים עם ברון הסמים המקסיקני קרלוס (ראול ג'וליה).

ג'ו אן ולנרי (מישל פייפר) היא ידידה של מאק. ניק השוטר מתאהב בה ורוצה לקבל דרכה מידע על פעילותו של מאק.

מגווייר עובד עם מפקד משטרה מקסיקני בשם אסקלנטה ולא יודע שהוא בעצם ברון הסמים קרלוס. ג'ו אן כועסת על ניק שמנסה לסחוט ממנה מידע עם מאק. היא מתאהבת במאק והם מקיימים יחסים. קרלוס משכנע את מאק "לעשות מכה"
בפעם האחרונה להברחת קוקאין לזכר ימים עברו ומאק משתכנע. בן דוד של מק גרג לינדורף (ארליס הווארד), מצטרף לקרלוס אבל זה מגלה שהוא סוכן של המנהל לאכיפת סמים ורוצח אותו.

בלילה מגיעה הסירה של קרלוס עם מטען גדול של קוקאין. מאק מחבל בסירה ומגוויר פותח עליהם באש. הסירה עולה באש וקרלוס נהרג. מגוויר יורה לעבר מאק אבל ניק יורה לעברו ופוצע אותו. מאק מצליח להימלט ולבסוף נפגש עם ג'ו אן בשפת הים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מל גיבסון
|"מאק" מקיוסיק
|מבריח סמים
|-
|קורט ראסל
|ניק פרשיה
|בלש משטרה
|-
|מישל פייפר
|ג'ו אן ולנרי
|בעלת מסעדה
|-
|ראול ג'וליה
|אסקלנטה/קרלוס
|ברון סמים
|-
|ג'י טי וולש
|הול מגווייר
|סוכן המנהל לאכיפת הסמים
|-
|ארליס הווארד
|גרג לינדורף
|סוכן המנהל לאכיפת הסמים
|-
|אריה גרוס
|אנדי לאונרד
|עורך דין
|-
|אן מגנוסון
|שליין מקיוסיק
|אשתו של מאק
|-
|גבריאל דמון
|קודי מקיוסיק
|בנו של מאק
|}

==קישורים חיצוניים==

*[https://www.youtube.com/watch?v=D-lNMAHCbJo קדימון לטקילה סאנרייז], באתר יוטיוב
*[https://www.tcm.com/tcmdb/title/92558/tequila-sunrise#overview טקילה סאנרייז], באתר TCM
ביקורות
* 
* 
קטגוריה:סרטי 1980
קטגוריה:סרטים אמריקאיים
קטגוריה:סרטים באנגלית
קטגוריה:סרטי האחים וורנר
קטגוריה:סרטי פשע אמריקאיים
קטגוריה:סרטים רומנטיים
קטגוריה:סרטי סחר בסמים
פרובינציית ונציה

פרובינציית ונציה (באיטלקית: Provincia Veneta, בגרמנית: Provinz Venedig) היה שם שטחה של הרפובליקה של ונציה לשעבר, שהועברה על ידי הרפובליקה הצרפתית הראשונה לממלכת הבסבורג על פי תנאי הסכם קמפו פורמיו משנת 1797 שהביא לסיום מלחמת הקואליציה האנטי-צרפתית הראשונה. בירת המחוז הייתה ונציה.

במהלך המערכה האיטלקית הצרפתית ב-1796, הסיגנוריה של ונציה בפיקודו של הדוג'ה לודוויקו מאנין דחתה ברית עם נפוליאון בונפרטה, ואז כבש בונפרטה את העיר ב-14 במאי 1797, מה שהוביל לנפילת הרפובליקה של ונציה. בשל ויתורו על כל הזכויות בארצות השפלה הדרומיות והכרה ברפובליקה הציסאלפינית הצרפתית, הקיסר פרנסיס השני מהבסבורג זכה בשטח הוונציאני שנכבש כולל חוף דלמטיה, למעט האיים היוניים. <ref>[http://www.napoleon-series.org/research/government/diplomatic/c_campoformio1.html Treaty of Campo Formio (extracts)]</ref>

שטחי רפובליקת ונציה שולבו במחוז ונציה החדש כחלק נפרד מארכידוכסות אוסטריה, ופרנץ לקח את התואר הנוסף "דוכס ונציה", אולם השטח לא היה כפוף לאימפריה הרומית הקדושה. הפרובינציה הונהגה על ידי מושל אוסטרי, אך המשיכה להשתמש בחקיקה הוונציאנית ושמרה על מטבעותיה, הלירה הוונציאנית. הגבול המערבי של המחוז הועבר לטובת הרפובליקה הציסאלפינית בשנת 1801 באמנת לינוויל, ונמשכה לאורך דרך העמק של הנהר אדיג'ה התחתון. <ref>[http://www.1789-1815.com/tr_luneville_txt.htm Treaty of Lunéville]</ref>

בניגוד לרפובליקה הקודמת שהתקיימה 1,100 שנה, לפרובינציה לא היה קיום ארוך. לאחר שהגרנד ארמה הביס את כוחות האימפריה האוסטרית באוסטרליץ, נאלץ פרנץ על פי חוזה פרסבורג משנת 1805 למסור את השטח הוונציאני לממלכת איטליה הנפוליאונית. בשנת 1815 היא חזרה לאוסטריה על פי תנאי ההסכם הסופי של קונגרס וינה והפכה לחלק מארץ הכתר של ממלכת לומברדיה-ונציה.

== הערות שוליים ==

קטגוריה:איטליה: נפות לשעבר
קטגוריה:מדינות לשעבר בתחומי איטליה
קטגוריה:האימפריה האוסטרית
ויליאם פרדריק ריטשל

ויליאם פרדריק ריטשל (באנגלית: William Frederic Ritschel; 1864–1949), היה צייר אימפרסיוניסט, שעבד בניו-יורק וקליפורניה.

== ראשית חייו ==
הוא נולד בנירנברג בגרמניה. לאחר שסיים את לימודיו בבית ספר התיכון, ויליאם עזב את הכשרתו כליתוגרף והתגייס לחיל הים הגרמני בין השנים 1883 -1887. שם החל לצייר ולקשט צדפים גדולים.

ריטשל למד באקדמיה לאמנויות יפות במינכן, בהנהלת קרל ראופ וכן למד אצל וילהלם פון קולבאך בין השנים 1888–1894.

נופי הים וציורי הסוסים שלו הוצגו ברחבי גרמניה ובפריז.<ref>New York Times, 13 May 1906, p. 34.</ref><ref>Carmel Pine Cone: 8 July 1938, p. 11; 25 August 1939, p.5; 23 April 1943, p.2.</ref>

== תקופת ניו-יורק ==
בעקבות הזמנתו של בן דודו בארצות הברית, הוא הפליג בנובמבר 1895 לניו יורק.

בשנת 1900 התחתן ריטשל עם אלמנה ילידת טקסס שהייתה צעירה ממנו בעשר שנים, ועברה לגור במנהטן. ב-16 ביוני 1904 הוא התאזרח ויצא לסיור באירופה בנורווגיה, צרפת והולנד.<ref name=":0">Edwards, Robert W. (2012). Jennie V. Cannon: The Untold History of the Carmel and Berkeley Art Colonies, Vol. 1. Oakland, Calif.: East Bay Heritage Project. pp. 124–127, 146–148, 179–182, 194–197, 259, 594–605, 690</ref>

עד ראשית שנות העשרים נותרה ניו יורק המקום המרכזי לעבודתו ולמכירת ציוריו. הוא הציג בגלריות רבות בעיר, התקבל לאגודות אומנים, וזכה בכמה פרסים ביניהם פרס קרנגי ב-1912–1913. הוא נבחר לחבר באקדמיה הלאומית לעיצוב ב-1914.

== קריירה בקליפורניה ==
את הקיץ הראשון שלו בקליפורניה הוא בילה ליד כרמל, בשנת 1911. שש שנים אחר כך רכש שם קוטג׳, ובשנת 1919 החל לבנות את טירת האבן המפורסמת שלו בכרמל היילנדס. הוא נכנס לגור "בטירה" כבית הקבע שלו באביב 1921.

הוא הציג במועדון האמנויות והאומנות בכרמל בין השנים 1913–1924 והמשיך להציג בתערוכות שם במשך יותר משני עשורים. הוא קיבל פרסים רבים ושימש כנשיא וחבר בוועד המנהל של מועדון האומנויות בכרמל. בשנת 1914 הוא פגש בכמה הזדמנויות את הצייר המפורסם ויליאם מריט צ'ייס, שלימד שיעורי קיץ בכרמל.

ציוריו מנופי הים של חוף קליפורניה וסצנות מטיוליו בים הדרומי (1922 - 1924) היו נושאים פופולריים מאוד בגלריות מסחריות ברחבי ארצות הברית ונמכרו לעיתים קרובות במחירי שיא.

מחוץ לתערוכות בניו-יורק וכרמל הוא הציג וקיבל פרסים ומדליות במקומות רבים כמו סן פרנצ'יסקו, לונדון, לוס אנג'לס ועוד.<ref name=":0" /> בתערוכות שנערכו בגלריית האמנות אוקלנד, הוא קיבל אחד עשר פרסים.<ref>Oakland Art Gallery, Paintings by William Ritschel; Paintings & Sculpture by George Alois Laisner, Oakland, Calif.: Oakland Art Gallery, 1947.</ref>

== מוות ==
ריטשל נפטר ב-11 במרץ 1949 בביתו בכרמל היילנדס בקליפורניה.

== גלריה ==
<gallery mode="packed" heights="180">
File:William Ritschel - In the Silence of the Night.jpg

File:'Monterey Coast' by William Ritschel, after 1911.JPG

File:William Ritschel - Beach Nocturne - 2009-117 - Princeton University Art Museum.jpg

File:William Ritschel - Coral reefs.jpg
</gallery>

== קישורים חיצוניים ==

== הערות שוליים ==

קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1864
קטגוריה:אמריקאים שנפטרו ב-1949
הפקולטה להנדסה ע"ש אלכסנדר קופקין

הפקולטה להנדסה ע"ש אלכסנדר קופקין היא פקולטה להנדסה באוניברסיטת בר-אילן שברמת גן. דיקן הפקולטה הוא פרופ' זאב זלבסקי וסגניו הם פרופ' שרון גנות ופרופ' רחלה פופובצר<ref></ref>. הפקולטה הוקמה באוקטובר 2011 והחליפה את המחלקה להנדסה הקיימת (ובכך הפכה לפקולטה השמינית באוניברסיטה). הדיקן הראשון בתקופה זו היה פרופ' ג'ורג' מושיץ ובפקולטה פעלו בתחילה ארבע מגמות: אלקטרואופטיקה. תקשורת, מיקרוביולוגיה ועיבוד אותות<ref></ref>. לימודי הנדסת המחשבים בפקולטה דורגו במיקום 151–200 בדירוג שנגחאי.

באוקטובר 2020 הוחלט על הקמת פארק מדע שיתפרס על שטח של 10,000 מ"ר בסמוך למבני הפקולטה.

== קישורים חיצוניים ==

* 

== הערות שוליים ==

קטגוריה:אוניברסיטת בר-אילן: יחידות אקדמיות
קטגוריה:הנדסה
Spread Your Wings

"Spread Your Wings" הוא שיר של להקת הרוק הבריטית קווין, מתוך האלבום News of the World משנת 1977. הוא נכתב על ידי בסיסט הלהקה ג'ון דיקון, ויצא כצד A של הסינגל "Sheer Heart Attack" בשנת 1978.

השיר כולל את פרדי מרקורי בפסנתר ובשירה, בריאן מיי בגיטרה חשמלית, רוג'ר טיילור בתופים וג'ון דיקון בגיטרה בס וגיטרה אקוסטית. גרסה חיה לשיר מופיעה באלבום הלהקה Live Killers משנת 1979. השיר הגיע למקום ה-34 במצעד הסינגלים הבריטי.

השיר לא יצא כסינגל בצפון אמריקה. עם זאת, הגרסה החיה מ-Live Killers הוצגה כצד B ללהיט של קווין משנת 1979, "Crazy Little Thing Called Love", שהגיע למקום הראשון במצעד הבילבורד הוט 100 בארצות הברית.

== קרדיטים ==
*פרדי מרקורי – שירה ופסנתר
*בריאן מיי – גיטרה חשמלית
*רוג'ר טיילור – תופים וכלי הקשה
*ג'ון דיקון – גיטרה בס וגיטרה אקוסטית

== קישורים חיצוניים ==

קטגוריה:שירי 1978
קטגוריה:סינגלים מ-1978
קטגוריה:שירי קווין
קטגוריה:שירים באנגלית
קטגוריה:בלדות משנות ה-1970
קטגוריה:בלדות רוק
קטגוריה:שירי הארד רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
קירן סמית'

קירן סמית (באנגלית: Kieran Smith; נולד ב-20 במאי 2000) הוא שחיין אמריקאי זוכה מדליית ארד אולימפית (טוקיו 2020) במשחה ל-400 מטר חופשי.

== ביוגרפיה ==
סמית' מתאמן באוניברסיטת פלורידה בהדרכתו של שחיין העבר והאלוף האולימפי אנתוני נסטי.

===2020===
====שיאן ארצות הברית====
בתחרות שנערכה באובורן, אלבמה ב-19 בפברואר 2020 קבע סמית' במשחה ל-500 יארד חופשי שיא אמריקה חדש של 4:06.32 דקות.

===2021===
בתחרות שנערכה בקולומביה, מיזורי ב-24 בפברואר 2021 השווה סמית' במשחה ל-500 יארד חופשי את שיאו האמריקאי במשחה ל-500 יארד חופשי בתוצאה של 4:06.32 דקות.

באליפות ארצות הברית ששימשה כמבחנים האמריקאים לאולימפיאדת טוקיו שנערכו באומהה, נברסקה ביוני אותה שנה הוא זכה ב-3 מדליות, 2 זהב ו-1 ארד. מדליות זהב, במשחה ל-200 מטר חופשי בשיא אישי חדש של 1:45.29 דקות, לפני טאונלי האס (1:45.66 דקות) ובמשחה ל-400 מטר חופשי בשיא אישי חדש של 3:44.89 דקות, לפני ג'ק מיטשל (3:48.17 דקות). מדליית ארד במשחה ל-200 מטר מעורב אישי בתוצאה של 1:57.23 דקות, אחרי מייקל אנדרו שקבע שיא אישי חדש של 1:55.44 דקות וצ'ייס קייליש (1:56.97 דקות).
====מדליית ארד אולימפית====
במשחקים עצמם הוא זכה במדליית ארד במשחה ל-400 מטר חופשי בשיא אישי חדש של 3:43.94 דקות, אחרי אחמד חפנאווי מתוניסיה (3:43.36 דקות) וג'ק מקלופלין מאוסטרליה (3:43.52 דקות). נוסף לכך, הוא סיים במקום שישי במשחה ל-200 מטר חופשי בתוצאה של 1:45.12 דקות. בשלב חצי הגמר הוא קבע שיא אישי חדש של 1:45.07 דקות.

== שיאים אישיים ==
===בריכה אולימפית===
* 200 מטר חופשי: 1:44.74 דקות (2021)
* 400 מטר חופשי: 3:43.94 דקות (2021)
* 200 מטר מעורב אישי: 1:57.23 דקות (2021)
===בריכת 25 מטר===
* 200 מטר חופשי: 1:41.78 דקות (2022)
* 400 מטר חופשי: 3:35.99 דקות (2022)

== ראו גם ==

== קישורים חיצוניים ==

* [https://patch.com/connecticut/ridgefield/former-ridgefield-high-school-student-his-way-olympics Former Ridgefield High School Student On His Way To The Olympics], באתר Patch

קטגוריה:שחייני חופשי
קטגוריה:זוכי מדליית ארד אולימפית אמריקאים באולימפיאדת טוקיו (2020): שחייה
קטגוריה:שחיינים אמריקאים באולימפיאדת פריז (2024)
קטגוריה:בוגרי אוניברסיטת פלורידה
קטגוריה:אמריקאים שנולדו ב-2000
הר רוברט סקוט

הר רוברט סקוט (באנגלית: Mount Robert Scott) הוא הר ברכס חבר העמים, שבהרי המלכה מוד, באזור חוף דופק של שטח חסות רוס, שבאנטארקטיקה.

ההר ממוקם בסמוך מדרום לרכס אבוני.

ההר ממוקם בין הר הארקורט והר קתלין, ומתנשא מעל צידו המזרחי של שפכו של קרחון בירדמור אל מדף הקרח רוס.

גובהו של ההר 1,000 מטרים מעל פני הים; הר רוברט סקוט הוא ההר ה-2,170 בגובהו באנטארקטיקה.

פסגת ההר שטוחה, ומכוסה שלג.

== היסטוריה ==
=== גילוי ומיפוי ההר ===

ההר התגלה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.

=== מקור השם ===

שקלטון נתן להר את שמו.

שקלטון קרא להר על שמו של קפטן רוברט פ. סקוט, מהצי המלכותי הבריטי.

שקלטון השתתף במשלחת הבריטית הלאומית לאנטארקטיקה (משלחת דיסקברי), בפיקודו של רוברט סקוט, אשר חקרה את אנטארקטיקה בין השנים 1901–1904.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:12718 הר רוברט סקוט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21458 הר רוברט סקוט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=130829 הר רוברט סקוט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12212&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר רוברט סקוט] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-robert-scott-antarctica/ הר רוברט סקוט] באתר peakery (מרחקים לאתרים סמוכים)
* [https://www.meteoblue.com/en/weather/current/mount-robert-scott_antarctica_6624230 מזג אוויר נוכחי עדכני בהר רוברט סקוט] (לרבות נתוני שקיעת / זריחת שמש/ ירח עדכניים)
** [https://www.meteoblue.com/en/weather/14-days/mount-robert-scott_antarctica_6624230 תחזית מזג אוויר עדכנית ארוכת טווח עבור הר רוברט סקוט]
** [https://www.meteoblue.com/en/weather/historyclimate/weatherarchive/mount-robert-scott_antarctica_6624230 נתוני מזג אוויר היסטוריים עבור הר רוברט סקוט]
** [https://www.meteoblue.com/en/weather/historyclimate/climatemodelled/mount-robert-scott_antarctica_6624230 סטטיסטיקות מזג אוויר עבור הר רוברט סקוט]

== הערות שוליים ==

רוברט סקוט
רוברט סקוט
בוב מלאך

בוב מלאך (באנגלית: Bob Malach; נולד ב-23 באוגוסט 1954 בפילדלפיה, פנסילבניה) הוא סקסופוניסט ג'אז אמריקאי.<ref></ref>

== ביוגרפיה ==
בצעירותו למד מלאך לנגן על מספר כלי נשיפה, וניגן עם להקות "Philly Soul" בפילדלפיה כמו The Stylistics ולהקת ה- O'Jays. מלאך הופיע לעיתים קרובות עם המפיק ג'ון לי והזמר ג'רי בראון.

בוב מלאך ידוע בעיקר בזכות הנגינה על הסקסופון טנור, אך מנגן גם על סקסופון אלט, חליל וקלרינט.

הוא ניגן בהרכבי הביג בנד של נגני החצוצרה לין ביוויאנו ושל לס אלגרט באמצע שנות השבעים. הוא עבר לניו יורק בשנת 1977, שם פגש את המתופף ובעל חברת ההקלטות Tenacious Records, אלפונס מוזון.

הוא הקליט עם מוזון ויצא איתו לסבב הופעות באירופה. הסבב הוביל לשיתופי פעולה עם אמני ג'אז אירופאים, ביניהם נגן החליל ההולנדי כריס הינזה, הפסנתרן הגרמני יואכים קון, כנר הג'אז הצרפתי דידייה לוקווד (“Live in Montreux”), נגן החצוצרה הדני פאל מיקלבורג, פסנתרן הג'אז מישל פטרוצ'יאני, המתופף האיטלקי אלדו רומנו, הבסיסט הדני בו סטיף, והפסנתרן ההולנדי ג'ספר ואן ט'הוף.

בארצות הברית, מלאך ניגן רבות הן בחוגי ג'אז והן עם מוזיקאי פופ, רוק וסול. בשנות ה-70 הוא עבד עם נגן הבס סטנלי קלארק. בשנות השמונים והתשעים, ניגן עם הוראס סילבר, הסקסופוניסט בוב מינצר, הגיטריסט רובן פורד, עם הזמר סטיבי וונדר. הוא ניגן גם בהרכבים של נגן הגיטרה סטיב מילר, ג'ו זאווינול, מייק סטרן, הקלידנים ג'ורג'י פיים ובן סידראן,<ref></ref> הגיטריסטית לני שטרן והמתופף דייב וקל.

מאז 1985 הוא חבר בלהקת הביג בנד של בוב מינצר ובשנת 1989 הוא הצטרף גם להרכב "Concert Jazz" של הפסנתרן ג'ורג' גרונץ.

בשנת 1991 הצטרף למיילס דייוויס וקווינסי ג'ונס בפסטיבל הג'אז במונטרה. בנוסף, מלאך מופיע בהקלטות של להקת Loose Ends ולני שטרן, איוון פדוארט, מירוסלב ויטוס, מדונה ורבים אחרים.

מבחינה סגנונית, בוב מלאך מזוהה לעיתים קרובות עם הסקסופוניסט מייקל ברקר, שנחשב לבעל ההשפעה המשמעותית ביותר עליו .

מבקר הג'אז הגרמני, יואכים ארנסט ברנדט, אפיין פעם אחת את נגינת הסקסופון של מלאך:

מלאך הופיע בפסטיבל הג'אז באילת בשנת 2009 בהרכב של מייק סטרן.<ref></ref>

== דיסקוגרפיה<ref></ref> ==
<div class="mw-content-ltr">
* Some People (MPS, 1980)
* Mood Swing (Go Jazz, 1990)
* Dinner for Two with Jasper van 't Hof (MA Music, 1990)
* The Prague Concert with Jasper van 't Hof (P&J Music, 1992)
* The Searcher (Go Jazz, 1995)
* After Hours (Go Jazz, 1998)
* Conversations with Michel with Michel Petrucciani (Go Jazz, 2000)
* Pseudopodia with Jasper van 't Hof (In+Out, 2008)
</div>
=== כמלווה ===
<div class="mw-content-ltr">
* Louis Bellson, Originals (Stash, 1980)
* George Gruntz, First Prize (Enja, 1989)
* Bill O'Connell, Latin Jazz Fantasy (Random Chance, 2004)
</div>

== קישורים חיצוניים ==

* [http://www.hifimusic.co.il/ביקור-בפסטיבל-הג'אז-באילת-2008-היום-השני-מייק-סטרן-הסוף-t39.html ביקור בפסטיבל הג'אז באילת 2008]
* [https://www.discogs.com/de/artist/323607-Bob-Malach בוב מלאך באתר discogs]
* [https://www.saxontheweb.net/threads/bob-malach.231689/ בוב מלאך -] Sax on the Web
== הערות שוליים ==

קטגוריה:נגני ג'אז: סקסופוניסטים
קטגוריה:מוזיקאי ג'אז
קטגוריה:סקסופוניסטים אמריקאים
קטגוריה:אמריקאים שנולדו ב-1954
רחל רבינוביץ'

ממוזער
רחל רבינוביץ (נולדה ב-1956) היא ציירת ישראלית.

== ביוגרפיה ==
נולדה ב-1956 בקיבוץ דפנה בו גדלה ובו היא חיה ויוצרת גם כיום.

בין השנים 1978–1982 למדה באקדמיה לאמנות ועיצוב בצלאל במחלקה לאמנות פלסטית. החל משנת 1983 היא מרצה במכון לאומנויות ובמסלול האקדמי שבמכללת תל-חי. הציגה בארץ בתערוכות יחיד וקבוצתיות רבות, בגלריות ובמוזיאונים. ציוריה נמצאים באוספים פרטיים ובאוסף מוזיאון בר דויד.

ב־1980 קיבלה את פרס סמואל להצטיינות אקדמית

==יצירתה==
רבינוביץ' מציירת בדיו צבעוני על נייר ונעה בין פורמטים גדולי מידות לאינטימיים. בציוריה מתייחסת רבינוביץ' לדמותה בכך שהיא מציפה נושאים טעונים בשיח החברתי כמו נשיות וגילנות. הדמות הראשית בציוריה היא בת דמותה עצמה היוצאת למסעות וחוברת לאורגניזמים שונים בבית הגידול שלה, הטבע והסביבה של קיבוץ דפנה המהולים בפנטזיה.

== גלריה ==
<gallery widths="150" heights="150" perrow="3" caption="ציורים של רחל רבינוביץ'">
קובץ:שפרירית זוהרת (2020).jpg|שפרירית זוהרת (2020)
קובץ:מי אש.jpg|מי אש (2021)
קובץ:יקום מקביל (2018).jpg|יקום מקביל (2018)
קובץ:אמנון ותמר.jpg|אמנון ותמר (2019)
קובץ:מחבוא (2019).jpg|מחבוא (2019)
</gallery>

==קישורים חיצוניים==

* [https://www.rachelrabinovitch.com/ האתר הרשמי של רחל רבינוביץ']
* [https://www.erev-rav.com/archives/44371 יונתן הירשפלד על התערוכה "שחריר הנחלים" של רחל רבינוביץ' בכתב העת לאמנות "ערב רב"] 29 באוקטובר 2016
* [https://museum.imj.org.il/artcenter/newsite/he/?artist=רבינוביץ,%20רחל&list= רחל רבינוביץ' במרכז מידע לאמנות ישראלית]
* [http://talitamir.com/catalog/album/135 טלי תמיר על התערוכה ראש בראש של רחל רבינוביץ' ובן זוגה האמן אלי קופלביץ']

קטגוריה:ציירות ישראליות
קטגוריה:ציירים ישראלים
קטגוריה:דפנה (קיבוץ): אישים
קטגוריה:ישראליות זוכות פרסים: אמנות
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו ב-1956
קטגוריה:ישראלים שנולדו ב-1956
רוזבדוב

רוזבדוב (בצ'כית: Rozvadov) הוא כפר במחוז פלזן הממוקם במערב צ'כיה, השוכן צמוד לגבול עם גרמניה, וממנו מתחיל הכביש המהיר D5 עד לפראג. עד לצירוף צ'כיה לאמנת שנגן ב-21 בדצמבר 2007, מעבר הגבול העיקרי בין גרמניה לצ'כיה היה בשטח הכפר.

==היסטוריה==
האזכור הראשון בכתב של רוזבדוב היה בשנת 1581. בית המכס שבכפר הוזכר לראשונה ב-1613, והבניין הקיים הוקם ב-1934.

עד גרוש הגרמנים מצ'כוסלובקיה לאחר מלחמת העולם השנייה, באזור היה רוב דובר גרמנית.

==כלכלה==
בשטח הכפר פועל הקינגס ריזורט בבעלות של לאון צוקרניק, אשר מכיל את חדר הפוקר הגדול ביותר באירופה.

==קישורים חיצוניים==

* 

== הערות שוליים ==

קטגוריה:צ'כיה: ערים
אין מסיחין בסעודה

אין מסיחין בסעודה (או: אין משיחין בשעת הסעודה) הוא כלל בהלכות דרך ארץ לפיו אין לדבר בזמן סעודה ואכילה. מקור הכלל בדברי רבי יצחק. טעמו הוא "שמא יקדים קנה לושט", דהיינו שמא ייחנק האדם בדיבורו. לדברי אחרונים רבים הציבור אינו נוהג כך, ונאמרו כמה הסברים לדבר.

==מקור הכלל וטעמו==
מסופר בתלמוד הבבלי על רב נחמן ורבי יצחק שהיו יושבים בסעודה. אמר רב נחמן לרבי יצחק שיאמר איזה דבר, ועל כך השיב רבי יצחק:

בירושלמי מובאים הדברים בשם רבי מנא. בן זומא הסביר את ההלכה שבשעת הסעודה כל אחד מברך לעצמו ולא אחד מברך עבור כולם בטעם "שאין בית הבליעה פנוי". ומכך הסיק רבי מנא שאין לברך את מי שמתעטש בשעת הסעודה בשל סכנת הנפשות הכרוכה בכך.

כלל זה נפסק להלכה בשולחן ערוך: 

==הסברי האחרונים לכך שאין נוהגים כך==
כאמור, אחרונים רבים העידו שלא ראו את הציבור מקפיד על כך. כך, למשל, כותב החיד"א: בנוסף לכך הוא מעיד שלא שמע על כך שמישהו נפגע מאכילה כזו. על הקושיה הזו, מדוע נמנע הציבור מלקיים את דברי הגמרא והפוסקים, נאמרו מספר תירוצים:
* הפרישה כתב שחל שינוי בצורת האכילה. בזמן התלמוד היו אוכלים בהסבה, ולכן היה חשש בדבר, ואילו בזמננו שאוכלים בישיבה אין החשש קיים.
* בשערי תשובה כתב ליישב, שכיון שרבים אינם נזהרים בזה חל כאן הכלל שומר פתאים ה'.
* בעלי תמר הסביר שהציבור סומך על דברי הבבלי, שדווקא שיחה אסורה, ואילו מילה אחת מותרת, ורק לדברי הירושלמי גם מילה אחת אסורה.

==ברכה בתוך הסעודה לפטור אחרים==
במשנה נאמר: . דהיינו שעל מאכלים שצריכים לברך במהלך הסעודה כל אחד מברך בפני עצמו. כאמור, בן זומא הסביר שזה משום שאין בית הבליעה פנוי. בתלמוד הירושלמי קישר רבי מנא את הדברים לשיחה בתוך הסעודה, והוכיח מדברי בן זומא שאין לברך את המתעטש. לעומת זאת, בתלמוד הבבלי לא הובא ההסבר הזה. ובדברי רש"י נראה שהטעם הוא שלא יוכלו המסובים לשמוע את הברכה היטב. לעומת זאת בדברי הרמב"ם ההסבר המובא הוא "שאין בית הבליעה פנוי שיענו אמן". בפירוש המשנה מביא הרמב"ם את דברי בן זומא "לפי שבני אדם עוסקים באכילה, ואם יענה אמן שמא יחנק", ומכאן יש שהסבירו כך גם את דבריו במשנה תורה. 
בהגהות הרמ"א מובאים דברי התוספות שאם אמר סברי מרנן לפני שבירך יוכל אחד לברך לכולם.

==טעמים נוספים==
* המהר"ל מפראג כותב שמלבד הטעם שמא יחנק יש סיבה להפריד בין האכילה, שמבטאת את החיסרון של האדם מצד גופו ואת ההכרח שלו לקבל מבחוץ, לבין הדיבור, שמבטא את שלימות האדם מצד נשמתו. לכן גם נפרדים הכלים הגופניים: הוושט נועד לקבל את המאכלים, ואילו הקנה שייך לדיבור. לכן עירוב הדברים הוא מחוץ לסדר הראוי.
* בליקוטי מוהר"ן מבאר רבי נחמן מברסלב שהאכילה היא הארה של אורות מקיפים, ולכן השתיקה, שהיא גבוהה מהדיבור, היא זו שמתאימה לה.
==רמזים לכלל זה בתורה==
* כאשר באו המלאכים לאברהם אבינו נאמר: . ומפרש בעל הטורים שרק לאחר שסיימו לאכול שוחחו עם אברהם משום שאין משיחים בסעודה 
* כאשר רבקה משקה את אליעזר נאמר: ומפרש הספורנו "המתינה לדבר עד שיכלה לשתות, כאומרם ז"ל: אין משיחין בסעודה שמא יקדים קנה לושט".

==קישורים חיצוניים==
* הרב יהודה קוק, [https://daf-yomi.com/DYItemDetails.aspx?itemId=26420 אם אין מסיחין בסעודה בזמן הזה ובדין שומר פתאים ה'], באתר פורטל הדף היומי

==הערות שוליים==

קטגוריה:הלכה
קטגוריה:אכילה ושתייה ביהדות
קטגוריה:נימוסים
אוסטריה באירוויזיון 1962

אוסטריה באירוויזיון 1962 השתתפה עם השיר "Nur in der Wiener Luft", שבוצע על ידי הזמרת האוסטרית אלאונורה שוורץ. זו הייתה השתתפות השישית של אוסטריה בתחרות הזמר של האירוויזיון.

== לפני האירוויזיון ==
רשות השידור האוסטרית בחרה באופן פנימי את שוורץ לייצוג המדינה. כשבוע לאחר חשיפת הנציגה, חשפה רשות השידור את השיר האוסטרי לאירוויזיון 1962, "Nur in der Wiener Luft", שנכתב על ידי ברונו אוהר, שנבחר גם למנצח על השיר.

== באירוויזיון ==
ב-18 במרץ 1962 בוצע השיר על ידי שוורץ באירוויזיון. שוורץ שובצה רביעית בסדר ההופעות, לפני דנמרק ואחרי ספרד. השיר הגיע למקום ה-15 והאחרון, עם 0 נקודות, יחד עם בלגיה, הולנד וספרד. זו הייתה הפעם הראשונה בהיסטוריית התחרות בה מדינה אינה זוכה לנקודות.

=== נקודות שהוענקו מאוסטריה ===

== הערות שוליים ==

קטגוריה:מדינות באירוויזיון 1962
קטגוריה:אוסטריה באירוויזיון
Vielleicht geschieht ein Wunder

"Vielleicht geschieht ein Wunder" (בעברית: "אולי יתרחש נס") הוא סינגל שהוקלט על ידי הזמרת הישראלית כרמלה קורן, וייצג את אוסטריה באירוויזיון 1963. השיר בוצע בשפה הגרמנית (למעט שורה אחת באנגלית).

== על השיר ==
בשנת 1963 בחרה רשות השידור האוסטרית את קורן לייצוג המדינה במהדורה השמינית של תחרות הזמר של האירוויזיון. את שירה לתחרות כתב פיטר וולה והלחין ארווין האלץ. בעת שירתה מתארת קורן את תחנוניה לנס שיתרחש, והיא תמצא את בחיר לבה. בסוף השיר מתגלה כי תחנוניה היו לשווא, והיא תישאר לבד לנצח. לשיר קיימת גרסה רב-לשונית שהוקלטה באנגלית ובגרמנית.<ref></ref> במרוצת השנים הקליטה קורן גם גרסאות באנגלית ובגרמנית בנפרד.

== באירוויזיון ==
ב-23 במרץ 1963 בוצע השיר על ידי קורן באירוויזיון. קורן שובצה רביעית בסדר ההופעות, לפני נורווגיה ואחרי גרמניה. השיר הגיע למקום השביעי עם 16 נקודות.

== הערות שוליים ==

קטגוריה:שירי 1963
קטגוריה:סינגלים מ-1963
קטגוריה:שירי אירוויזיון 1963
קטגוריה:שירי אוסטריה באירוויזיון
קטגוריה:שירים בגרמנית
כריסטיאן מרטין

כריסטיאן מרטין (באנגלית: Christian Martyn; נולד ב-23 בפברואר 2000) הוא שחקן קנדי, שהתפרסם בזכות תפקידו כפין בקסטר בסרט "שכחו אותי בבית 5".

== ביוגרפיה ==
מרטין נולד בקנדה ב-23 בפברואר 2000; אימו, לורי, היא רופאת משפחה ואם חד-הורית. יש לו אח ואחות גדולים, מאק ומקיילה.<ref>[https://es.famousbirthdays.com/people/christian-martyn.html Christian Martyn] bei es.famousbirthdays.com, abgerufen am 7. März 2021.</ref>

== קריירה ==
מרטין החל לשחק עוד בזמן לימודיו בבית הספר. בשנת 2009 לקח שיעורי משחק בלוס אנג'לס; ובאותה שנה כבר שיחק בסרט הטלוויזיה "Too Late to Say Goodbye" של ערוץ הכבלים LMN, בתפקיד של טיילור קורבין, בנו הצעיר של דמותו של רוב לאו. 

בשנת 2010 קיבל את תפקידו הראשי הראשון בסרט הקולנוע "Snowmen". 

בשנת 2012 קיבל את תפקידו הידוע ביותר כפין בקסטר בסרט ההמשך "שכחו אותי בבית 5". לאחר מכן שיחק בעיקר בסדרות טלוויזיה כמו "הצלה צפונית", "כנפי העל", "נורמן פיקסטריפס" ו-"אן עם הצמות".

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2010
|Snowmen
|לואקס לאמב
|
|-
| rowspan="2" |2011
|Citizen Gangster
|בילי בויד
|
|-
|Exit Humanity
|אדם יאנג
|
|-
|2013
|משפחה במנוסה <small>(צר')</small>
|מיקי
|
|-
|2024
|Doin' It
|קייל
|
|-
|TBA
|Growing up Gorman
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2009
|Too Late to Say Goodbye
|טיילור קורבין
|סרט טלוויזיה של LMN <small>(אנ')</small>
|-
| rowspan="3" |2011
|John A.: Birth of a Country
|יו ג'ון מקדונלד
|סרט טלוויזיה של CBC Television <small>(אנ')</small>
|-
|XIII: The Series
|רוג'ר הנסבי
|2 פרקים
|-
|עמית המשאית
|באק
|דיבוב; 2 פרקים
|-
|2011–2012
|פרנקלין וחברים <small>(אנ')</small>
|הארנב
|דיבוב; 26 פרקים
|-
| rowspan="2" |2012
|שכחו אותי בבית 5
|פין בקסטר
|סרט טלוויזיה של Freeform
|-
|חבורת חשבונבונים
|מוניטור 
|דיבוב; 10 פרקים
|-
| rowspan="2" |2013
|Be My Valentine
|טיילר
|סרט טלוויזיה של הולמרק
|-
|אחים וחיות אחרות
|ילד
|דיבוב; פרק: "Snow Runners"
|-
|2014
|The Christmas Parade
|זאק
|סרט טלוויזיה של הולמרק
|-
| rowspan="2" |2017–2019
|כנפי העל
|רוקו
|דיבוב; 9 פרקים
|-
|אן עם הצמות 
|בילי אנדרוז
|16 פרקים
|-
| rowspan="2" |2019
|חילוץ בצפון <small>(אנ')</small>
|ג'ייסון ג'וריס
|7 פרקים
|-
|Norman Picklestripes
|בלייק האופוסום
|דיבוב; 7 פרקים
|-
|2019–2023
|אימהות עובדות <small>(אנ')</small>
|ג'ייקוב זלינסקי
|13 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-2000
עלי ג'בארין

ג'בארין בשנת 2021
עלי ג'בארין (נולד ב-25 בנובמבר 1993) הוא שחקן גו ישראלי ואירופאי, בעל דן 2 מקצועי מפדרציית גו האירופית.<ref name="EGF"></ref>

==קורות חיים==

ג'בארין נולד בישראל בשנת 1993.<ref name="EGF" /> הוא החל להתעניין במשחק הגו אחרי שצפה בסדרת האנימה היקארו נו גו.<ref name="EGF" /> בשנת 2006 החל לשחק גו באינטרנט, ובשנת 2009 זכה במקום ראשון באליפות אירופה לנוער.<ref name="gameofgo"></ref><ref name="proqualification"></ref>

לאחר שסיים בית ספר, הוא למד גו בקוריאה, ובהמשך גם בסין.<ref name="EGF" />

בשנת 2014, ג'בארין והשחקן הסלובקי פאבול ליסי הפכו לראשונים שזכו בדירוג דן מקצועי מפדרציית גו האירופית על סמך תוצאות הטורניר הראשון מסוג זה. ג'בארין לקח את המקום השני עם 5 ניצחונות ותבוסה אחת.

בשנים 2015 ו-2016 הוא לקח את המקום השני באליפות אירופה, בשנת 2018 הוא זכה בארד.<ref name="EGF" />

נכון לשנת 2020 ג'בארין הוא חבר וועד של אגודת הגו הישראלית.<ref name="igoil"></ref>

ג'בארין מתגורר ביפו ולומד תואר במדעי המחשב.<ref name="EGF" />

==קישורים חיצוניים==
* [https://europeangodatabase.eu/EGD/Player_Card.php?&key=14637810 הדירוג של עלי ג'בארין ב- europeangodatabase.eu]
* 
* 

==הערות שוליים==

קטגוריה:גו (משחק)
קטגוריה:יפו: אישים
קטגוריה:ישראלים שנולדו ב-1993
רדיפה (סרט)

רדיפה (באנגלית: The Chase) הוא סרט דרמה אמריקאי משנת 1966 בבימויו של ארתור פן, עם מרלון ברנדו, רוברט רדפורד וג'יין פונדה בתפקידים הראשיים.

התסריט נכתב על ידי ליליאן הלמן והוא מבוסס על רומן ומחזה בשם זה מאת הורטון פוט (1952).

שני אסירים בורחים, נתקלים באדם ואחד הורג אותו ובורח. השני ממשיך בדרך לעיירה כשכל התושבים רודפים אחריו ובטוחים שהוא הרוצח.

==תקציר העלילה==
"באבר" ריבס (רוברט רדפורד) נמלט מבית הכלא ביחד עם אסיר נוסף. הם נתקלים במכונית, עוצרים אותה והאסיר השני רוצח את האיש ונמלט במכוניתו. באבר ממשיך לעיירה וכעבור זמן קצר כל התושבים מאמינים שהוא הרוצח וממתינים לו.

ואל רוג'רס (אי. ג'י. מרשל) הוא בנקאי עשיר ושולט על רוב נכסי העיירה. בנו ג'ייק (ג'יימס פוקס) מאוהב באנה ריבס (ג'יין פונדה) ומנהל אתה יחסים חשאיים.

קאלדר (מרלון ברנדו) הוא השריף של העיירה. הוא ואשתו רובי (אנג'י דיקינסון) אינם אוהבים את אנשי העיירה המושחתים והגזענים ומתכננים לעזוב את המקום לאחר שיחסכו כסף. קאלדר מבקר אצל אמו של באבר (מרים הופקינס) ומבטיח שיעשה הכל כדי שלא ייפגע.

התושבים חוגגים יום הולדת לואל רוג'רס וממשיכים במסיבת שתייה פרועה. אמילי סטיואראט (ג'ניס רול), אשתו של אדווין סטיוארט, סגננו של ואל, משתכרת ועוגבת על דמון פולר (ריצ'רד ברדפורד), בעלה של השתיינית מרי פולר (מרתה הייר).

באבר מגיע בלילה למגרש של גרוטאות של מכוניות ומבקש מהבעלים לסטר ליצור קשר עם אנה. לסטר נתפס ונכלא אך מסרב למסור פרטים על מקומו של באבר. רק לאחר חקירה אלימה מצד ואל רוג'רס הוא מוסר פרטים. התושבים זועמים על השריף ה"רך" ותוקפים אותו קשות.

לבסוף מגיעים כולם למגרש המכוניות והתושבים הנלהבים מתחילים להצית אותו. ג'ייק נפגע בהתפוצצות ומת. באבר מחולץ על ידי קאלדר, מגיע לבית השריף ושם נהרג מיריות אחד התושבים.

למחרת אורזים קאלדר ואשתו את חפציהם ועוזבים את העיירה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוברט רדפורד
|צ'ארלס "באבר" ריבס
|אסיר
|-
|מרלון ברנדו
|קאלדר
|שריף
|-
|ג'יימס פוקס
|ג'ייסון "ג'ייק" רוג'רס
|
|-
|אנג'י דיקינסון
|רובי קאלדר
|אשת השריף
|-
|מרים הופקינס
|גב' ריבס
|אמו של באבר
|-
|רוברט דובאל
|אדווין סטיוארט
|
|-
|אי. ג'י. מרשל
|ואל רוג'רס
|בנקאי
|-
|ג'יין פונדה
|אנה ריבס
|אשתו של באבר
|-
|מרתה הייר
|מרי פולר
|
|-
|ג'ניס רול
|אמילי סטיוארט
|אשתו של אדווין
|-
|ריצ'רד ברדפורד
|דמון פולר
|
|}

==קישורים חיצוניים==

* 
*[https://www.youtube.com/watch?v=plmBOSpRGiw קדימון לרדיפה 1966], באתר יוטיוב
*[https://www.tcm.com/tcmdb/title/19800/the-chase#overview רדיפה 1966], באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1966
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי קולומביה
קטגוריה:סרטי מרלון ברנדו
קטגוריה:סרטי פשע אמריקאיים
סמושטטארפלווה

סמושטטארפלווה (בהונגרית: Szamostatárfalva) הוא כפר קטן במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בסמושטטארפלווה מספר התושבים נמצא בירידה. כך, בשנת 1990 היה מספר התושבים 326 ובשנת 2020 רק 310 תושבים.

הכפר ואזורו מיושבים לסירוגין מאז התקופה הנאוליתית ושמו מוזכר לראשונה מתעודות משנת 1181.

==יהודי סמושטטארפלווה==
יהודים בודדים חיו בסמושטטארפלווה במאה ה-18 ובמאה ה-19. בשנת 1944 נרצחו חלק מתושביה בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|3
|270
|-
|1910
|6
|
|-
|1920
|4
|
|-
|1920
|3
|
|-
|1941
|6
|386
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים